השיר שלנו

עונה ראשונה

נינט לוי (נינט טייב), נערה אלמונית מקריית גת מצטרפת לאקדמיה למוזיקה של ירדנה טמיר. בת 20 בעונה הראשונה. תחילה עובדת בקפיטריה עם בן דודה רוני, אך לאחר מכן דורון מגלה את כישרונה ונינט מצטרפת לשנה א׳ ובמקביל עובדת עם מיקי בבר של שימי. נינט יוצרת קשרים הדוקים עם שאר תלמידי האקדמיה ומתאהבת בזוהר להט (רן דנקר). לאחר שזוהר ונינט נהיו זוג, נועה (אפרת בוימולד) ודנה (אליענה בקייר) עושות הכל כדי להשיג את זוהר לנועה. כל זה קורה לאחר שנועה מגלה כי גבעון, הבן זוגה והסוכן שלה בגד בה עם מורן אייזנשטיין. כמו כן, מתגלה כי גבעון הטריד מינית את נינט כשהייתה בת 15 ועוד כמה בנות צעירות. אל האקדמיה מצטרפים יחד איתם גם מיקי (מיה דגן), נחי (פיני טבגר), רועי (יובל אברמוביץ') ויריב (עמוס תמם). בגלל בעיות כספיות מצלמים את חייהם של תלמידי האקדמיה בתוכנית ריאליטי שמוגשת ע"י אודי שניר ורם שגב.  בסיום העונה, גבעון (גיא זו-ארץ) מנסה לרצוח את נינט, נועה ונעמי (חנה לסלאו) אך קלאודיו עוזרה הנאמן של נעמי יורה בו ומציל אותן. נינט, נועה וזוהר מבצעים את השיר "האור בחיי" בקדם אירוויזיון. הדרך לאירוויזיון לא הייתה פשוטה, נעמי אמא של נועה גנבה את השיר "האור בחיי" שבמקור נינט כתבה לאהובה זוהר להט. לאחר דרך ארוכה, בית משפט והרבה שקרים, תחמונים והרבה התנצלויות האהבה מנצחת ולבסוף נועה, זוהר ונינט שרים באירוויזיון ביחד את השיר.

עונה שנייה

שלוש שנים אחרי האירוויזיון נינט וזוהר הפכו לזוג מפורסם, נחי בן חגי ומיקי אפלבוים הפכו להורים לילדה בשם אליה, דנה ורועי התפרסמו בכך שהחלו להנחות תוכנית טלוויזיה שנקראת "מלחמת הכוכבים" ואילו נועה שחר חזרה בתשובה ונישאה לאיש העסקים הדתי נפתלי אטיאס (גולן אזולאי), שאינו מודע לעברה החילוני של אשתו, שרון סילבר (יעל שרוני) ואריאל סילבר (אושרי כהן) אחיהם של גבעון כספי מתכננים לרצוח את נינט, נועה ונעמי כנקמה על מוות גבעון, אך הכל מסתבך כשאריאל מתאהב בנינט. העלילה ממשיכה להסתבך בניסיונות להפריד בין נינט לזוהר ולבסוף זה מצליח. נינט בהריון אך לא יודעת האם הילד שייך לזוהר או אריאל (שמסתבר שנינט שכבה עם שניהם באותו שבוע), אריאל וגבעון מחליפים את בדיקת האבהות של זוהר בשל נפתלי אטיאס (נפתלי מגלה בהמשך שהוא עקר) וכך זוהר ימצא כביכול עקר מה שאומר שבטוח לא יוכל להיות כאבא של התינוק(אך הוא כן). בסיום העונה נינט ואריאל אמורים להינשא, גבעון יורה באריאל (בטעות) אך שכיוון לנינט, ונעמי רוצחת את גבעון מאוחר יותר בעזרת רובה שנתנו לה השומרים של רוא"ם. לאחר שאריאל נפגע שרון נאבקת בבריכה בנינט וזוהר ולבסוף זוהר מטביע אותה, אך שרון קמה ומאיימת שוב לרצוח את נינט והפעם גם את זוהר . סבא של נינט מצליח לצאת מבית החולים ויורה בשרון. נינט וזוהר מתחתנים על הים והתפנית לקראת הסיום היא שאריאל מסתכל עליהם מספינה מהצד דרך משקפת. ואריאל חי...

עונה שלישית

בעונה זו מתגלה כי שתי העונות הקודמות היוו סדרה בתוך סדרה, והיא עוסקת בסיפורם של כוכבי הסדרה הפנימית לאחר שהסתיימו צילומיה. הסדרה הפנימית כונתה מעונה זו ואילך "השיר שלה".
בתחילת העונה מראים את סיום צילומי הסדרה "השיר שלה" שבה מככבים נינט טייב (נינט לוי), רני אביב (זוהר להט) ויונתן ברק (אריאל סילבר). רני ויונתן מתגייסים, רני לצנחנים ואילו יונתן ללהקה צבאית בבימויו של שוקי סטאר (עמיקם לוי) ובפיקוד קרין קורן (נינה קוטלר) . אל הלהקה מצטרפים גם שירי גולד (רונה לי-שמעון) - בת זוגתו של רני, תמרה וייס (אניה בוקשטיין), שמש פרוסט (דנה עדיני), חלי בנאי (ענת מגן-שבו) טל ששון/ששי טל (עידו מוסרי), הראל נבון (רן בכור), ציון מימון (אלי אלנטוניו) ואלינור שילון (מלי לוי). רני מתגייס למרות חוסר שביעות רצון של הסוכנת שלו  שעושה הכל כדי שיפרוש מהצנחנים ויצטרף ללהקה. באותו זמן ששירי גולד, הבת של הסוכנת של רני, לילי גולד (לאורה ריבלין) שרק רוצה ששירי תהיה כוכבת (מה שלא כל כך הולך ). שירי בזוגיות עם רני אביב והיא במקביל עם יונתן (רומן סודי עם חברו הטוב ביותר של רני). אחר הרפתקאות מגלה רני את פניה האחרות של שירי ונפרד ממנה לטובת תמרה (דוסית מהשטחים שפינו אותה הצבא). נינט מגוייסת בצו בית משפט ללהקה (בגלל ארוסה (חורף דיין) שהאשים אותה בדריסת כלבתה של חנה לסלאו) ומתאהבת ברמטכ"ל, יותם (יו-יו) ברקת (ליאור אשכנזי) גרוש עם ילדה (שגרושתו שמה רונית ובתו שי). לחגיגה זאת מצטרפת קרין קורן, אקסית וחברתו לשעבר של יותם וגם הייתה חברה שלו בזמן שהיה נשוי ועכשיו גם בזוגיות עם נינט. בסיום העונה נורות קרין ותמרה על ידי מתנקש מסתורי.

עונה רביעית

העונה נפתחת לאחר שנה לאחר אירועי הירי. נינט ויותם מנהלים יותר מחצי שנה חיים משותפים וטובים. תמרה וקרין נמצאות בקומה. הלהקה מתגייסת מחדש. תמרה מתעוררת מחדש על ידי תרופה נסיונית, ומאבדת את זיכרונה ונעשית קלת דעת לעומת מה שהייתה לפני וכל חברי הלהקה ובמיוחד רני וחברותיה (חלי ושמש) לא רואים ומקבלים את זה בעין יפה. לאחר זמן מה גם קרין מנסה את התרופה הזאת ומתעוררת לחיים כרגיל (ללא איבוד הזיכרון). יותם מנהל במקביל מערכת יחסים עם גרושתו רונית (גלית גוטמן), ועם מפקדת הלהקה קרין ובוגד בנינט. יותם רוצה לחתוך את הקשר מקרין כי לא טוב לו איתה וכדי שיותם יישאר עם נינט קרין היא סוחטת אותו אחרי שהתגלה לה כי הוא המתנקש האלמוני. אחרי הרפתקאות ארגז הנופל על ראשה של תמרה והופך אותה שוב צנועה וכשרה (חזר לה זכרונה), ורני אביב שב אל חיקה. בסיום הסדרה יותם כמעט יורה בנינט אך לא מסוגל ורוצה להרוג את קרין, קרין יורה בתמרה, יותם יורה בקרין ומציל את נינט. לאחר חילופי מבטיהם של יותם ונינט, חיילי צה"ל יורים ביותם. תמרה נשארת בחיים וקרין ויותם מתו, בכך מסתיימת הסדרה.

פסקול

את שיר הפתיחה של הסדרה, "עוד מעט", כתב ברק פלדמן, הלחין יוני בלוך וביצעו שני שחקניה הראשיים של הסדרה, נינט טייב ורן דנקר (בעונות 3–4 ביצעו את השיר רן דנקר ואניה בוקשטיין). במהלך הסדרה ביצעו הדמויות מספר שירים מקוריים שנכתבו עבורה, חלקם על ידי שחקני הסדרה. סער בדישי כתב והלחין עבור הסדרה את השירים "הבלדה שלי עלייך" ו"האור בחיי", וטייב ודנקר כתבו והלחינו במשותף את השיר "בינתיים". בספטמבר 2005 הוציאה חברת הליקון אלבום כפול ובו מבחר משירי הסדרה. כמו כן, יצא גם דיסק פסקול לשירי העונה השלישית.